kardosdrur/scandi-wiki huggingface dataset:
Devaluering

Devaluering er i økonomisk henseende det fænomen, at et land politisk/administrativt beslutter at sænke landets valutas kursværdi (pris) i forhold til andre valutaer. En devaluering kan således kun foretages af lande, der aktivt styrer deres valutakurser (dvs. fører fastkurspolitik).

Devaluering og depreciering 

Lande med flydende valutakurser, hvilket i dag omfatter de allerfleste vestlige lande med en selvstændig valuta (dog ikke Danmark), vil i sagens natur ind imellem opleve, at deres valuta falder i kurs i forhold til samhandelspartnernes valutaer; et sådant markedsbestemt kursfald er imidlertid ikke en devaluering, men omtales i stedet som en depreciering.

Revaluering og appreciering 

Det modsatte af en devaluering - altså en politisk fastsat stigning i valutakursen i forhold til omverdenen - kaldes en revaluering, mens en markedsbestemt stigning i et lands valutakurs omtales som en appreciering.

Årsager til og konsekvenser af devalueringer 

En devaluering var især tidligere brugt som et værktøj i den økonomiske politik. Den virker ved at gøre import dyrere og dermed skabe et fald i importen og omvendt gøre eksport billigere for udlandet. Begge dele forbedrer konkurrenceevnen og dermed nettoeksporten.

Valutanedskrivning kan derfor bruges til at forbedre et lands handelsbalance og betalingsbalance og samtidig stimulere beskæftigelsen. Dog vil en nedskrivning med efterfølgende højere importpriser typisk også medføre øget inflation. Denne vil efterhånden udhule konkurrenceevneforbedringen, så resultatet på længere sigt bliver en uændret beskæftigelse og konkurrenceevne, men et permanent højere inflationsniveau. Derfor er man i de fleste vestlige lande, herunder Danmark, gået væk fra at bruge devalueringsinstrumentet aktivt.

Aktiv valutapolitik i Danmark 

I Danmark blev devalueringer især brugt i den økonomiske politik som et aktivt instrument fra 1960'erne og frem til starten af 1980'erne, men allerede Kanslergadeforliget indeholdt en devaluering, der skulle styrke landbrugseksporten.

Se også 

 Valutapolitik

Valutamarked
Pengepolitik
Euroborg

Euroborg er navnet på fodboldklubben FC Groningen's nye stadion med en kapacitet på 20.000 tilskuere. Det ligger i det sydøstlige Groningen, og på området er desuden et kasino, en biograf, en skole, et supermarked og et fitnesscenter udover selve stadionet. En jernbanestation vil åbne derude i slutningen af 2006. Stadionets sæder er alle i klubbens farver: grøn og hvid. 1000 sæder er reserverede til besøgende holds fans.

Selvom stadioen er helt nyt og en stor forbedring for FC Groningen, så overvejer klubben allerede at udvide stadionet med yderligere 4.000 sæder.

Udover det nuværende øgenavn (de groene hel, nederlandsk for det grønne helvede) så bliver det også kaldt de Groene Kathedraal, nederlandsk for den grønne katedral).

Eksterne henvisninger 
 Officiel hjemmeside 

Fodboldstadioner i Holland
Groningen
Etableret i 2006
Beat (album)

Beat er et album med King Crimson, udgivet i 1982. Titlen er delvis inspireret af beat-generationen.

Nummer 1, "Neal and Jack and Me" er det nummer på albummet, som tydeligst er inspireret af beat-forfatterne. Titlens "Jack" er beat-forfatteren Jack Kerouac, og "Neal" er Kerouacs ven Neal Cassady.

Nummer 3, "Sartori in Tangier". Titlen skyldes også indflydelsen fra beat-generationen, bl.a. Jack Kerouacs roman Satori in Paris og byen Tanger i Marokko, hvor en del beat-forfattere boede, og som de ofte brugte som kulisse i deres værker. Forfatteren Paul Bowles havde tilknytning til beat-forfatterne, og hans roman The Sheltering Sky (da. titel "Under himlens dække"), som lagde navn til et nummer på King Crimsons foregående studiealbum, Discipline, foregår delvist i Tanger.

Nummer 7, "The Howler" hentyder muligvis til beat-digtet Howl af Allen Ginsberg.

Ifølge Trouser Press Record Guide fokuserer albummet på 25-års jubilæet for udgivelsen af Jack Kerouacs roman On the Road (da. titel "Vejene").

Starten på "Sartori in Tangier", spillet på Chapman Stick var med i den første scene i premieren på MTV-showet The Maxx.

Af King Crimsons 13 studiealbum er dette det eneste, som ikke har et titelnummer.

Album fra 1982
King Crimson
Boz Burrell

Boz Burrell (født Raymond Burrell 1. august 1946 i Lincoln, Storbritannien – 21. september 2006) var basguitarist og kendt for sit arbejde i grupper som King Crimson og Bad Company.

Han kom med i King Crimson som sanger, og da gruppen havde brug for en bassist, lærte guitaristen Robert Fripp ham at spille bas, hvilket han blev ekspert til. I 1973 kom han med i Bad Company, hvor han spillede bas, og hvor han fik international succes, og han turnerede med gruppen helt frem til 1990'erne. De seneste år har han arbejdet sammen med Tam White.

Han døde efter et hjerteanfald i Spainen d. 21. september 2006 i en alder af 60 år.

Musikere fra Storbritannien
King Crimson
Basguitarister
David Cross (musiker)

David Cross (født 23. april 1949) er britisk elektrisk violinist og mest kendt for at spille i den progressive rockgruppe King Crimson i 1970'erne (især på Larks' Tongues in Aspic, Starless and Bible Black og Red). Han spiller også tangenter og mellotron.

Siden 1990'erne har han haft sin egen gruppe og skriver ofte sammen med bassisten Mick Paul. Tidligere og nuværende medlemmer af King Crimson, John Wetton, Robert Fripp, Richard Palmer-James og Peter Sinfield har alle gæsteoptrådt på hans soloprojekter. Cross har udgivet Testing to Destruction og Closer Than Skin.

Eksterne henvisninger 
 

Musikere fra Storbritannien
King Crimson
Personer fra Plymouth
Discipline (album)

Discipline er et album med gruppen King Crimson, udgivet i 1981. Det var gruppens første album efter en pause på syv år. Af gruppens tidligere medlemmer var der kun grundlæggeren Robert Fripp og den senere tilkomne Bill Bruford tilbage. For at runde kvartetten af fik Fripp fat i Adrian Belew (guitar, sang), som havde spillet sammen med Frank Zappa og David Bowie, og Tony Levin (bas, Chapman Stick), der havde spillet sammen med Peter Gabriel. Resultatet blev et album med en mere up-to-date 80'er new wave og prætechno sound blandet med den mere mørke og heavy sound fra 70'erne.

Sangene

"Matte Kudasai" (待って下さい) er japansk og betyder "Vent venligst". På den oprindelige udgave af Discipline var der kun én version af "Matte Kudasai" med en guitarsekvens af Robert Fripp, som blev fjernet fra de senere udgivelser af albummet. Den seneste udgave af albummet indeholder begge versioner – nummer 3, "Matte Kudasai" uden Robert Fripps oprindelige guitarsekvens, og nummer 8, "Matte Kudasai (alternative version)" med guitarsekvensen.

Teksten på "Indiscipline" er baseret på et brev til Adrian Belew fra hans daværende kone, Margaret. Brevet omhandlede en skulptur, hun havde lavet.

"Thela Hun Ginjeet" er et anagram for "heat in the jungle". Da det i begyndelsen blev spillet live, var en del af teksten baseret på en skjult båndoptagelse, som Fripp havde lavet af sine naboer i New York, USA,, som havde et ondskabsfuldt skænderi. (Optagelsen kan høres på nummeret "NY3" på Fripps soloalbum Exposure.) Mens gruppen var ved at optage "Thela Hun Ginjeet" til albummet, gik Adrian Belew rundt i kvarteret Notting Hill Gate i London, Storbritannien, med en båndoptager på jagt efter inspiration. Han blev truet af en bande bøller og senere af politiet. Da han kom tilbage til pladestudiet, fortalte han chokeret de andre om, hvad der lige var hændt ham. Dette blev uden Belews vidende optaget af Fripp og kan høres på Discipline i stedet for den tidligere tekst baseret på Fripps optagelser fra New York.

"The Sheltering Sky" har navn efter og er delvis inspireret af romanen af samme navn fra 1949 af Paul Bowles. Bowles forbindes ofte med beat-generationen, der skulle blive inspirationen til King Crimsons efterfølgende album, Beat. Instrumentalnummeret på dette album, "Sartori in Tangier" er også delvist inspireret af Paul Bowles.

Album fra 1981
King Crimson
Earthbound (album)

Earthbound er et live-album med King Crimson, udgivet i 1972 kort efter at gruppen var gået fra hinanden. Albummet er blevet rost for sin funky stil (usædvanligt for gruppen) og en forrygende udgave af "21st Century Schizoid Man", men også kritiseret for den meget dårlige lyd, der skyldes, at musikken blev optaget på kassettebånd.

Genudgivelsen på CD forbedrer ikke den generelle lydkvalitet væsentligt.

Album fra 1972
King Crimson
Exposure (album)

Exposure er det eneste rock-soloalbum fra 1979 med guitaristen Robert Fripp, det eneste konstante medlem af den progressive rockgruppe King Crimson. Albummet består af kompositioner, der spænder fra hård rock, over ambient musik og ballader til musique concrète, og der er desuden bidrag fra en række musikere fra forskelligartede undergenrer indenfor populærmusikken i sidste halvdel af 1970'erne.

Efter at første runde med King Crimson var slut i 1974, flyttede Fripp til Hell's Kitchen i New York City, USA. New York sydede på det tidspunkt af punk rock og det, der senere blev kendt som new wave. Fripp hoppede på vognen og lavede indspilninger med Blondie og The Roches. Han havde nye ideer og tilføjede, hvad han havde oplevet i NYC til sine teknikker, f.eks. den teknik med båndløkker, som han udviklede sammen med Brian Eno, og som kaldes "Frippertronics".

Exposure er et disharmonisk værk – skiftevis skærende og roligt – som blander traditionelle sangstrukturer med diverse fundne objekter, sønderflængende vokaler og rodede guitarøvelser for dermed at give lytteren en enestående lydoplevelse, en forfriskende omgang storbyangst gennemsyret af tør humor. De fleste tekster er af Joanna Walton, en af Fripps bekendte som døde om bord på Pan Am Flight 103, ved sprængning i luften af terrorister over Lockerbie.

Fripp havde oprindeligt planer om, at albummet skulle være den tredje del af en trilogi, som skulle indspilles på samme tid i perioden 1977-1978 og omfatte Daryl Halls solodebutalbum og Peter Gabriels andet album, som Fripp havde været med på og produceret. Halls manager og pladeselskab var imod ideen, da man frygtede, at den musik, som Fripp og Hall lavede sammen, skulle skade Halls kommercielle appeal, og de insisterede på, at Hall, der var Fripps hovedsanger på albummet, skulle nævnes på lige fod med Fripp. I stedet brugte Fripp kun to sange med Hall på albummet og erstattede ham med Peter Hamill og Terre Roche på andre numre. Sangene "Urban Landscape" og "I May Not Have Had Enough of Me But I've Had Enough of You" er med på Halls album, den sidste sang under titlen "NYCNY" og med en anden tekst skrevet af Hall. Gabriels plade indeholder en udgave af "Exposure". "Here Comes the Flood" er med i en orkesterudgave på Gabriels første album.

Album fra 1979
Podebusk

Podebusk (også von eller van Putbus, Putbusk, Puttebusch) er slægtsnavnet for en rygisk fyrsteslægt, som nedstammede fra fyrst Stoislav 1. af Rygen, der levede i slutningen af 1100-tallet.

Våbenskjold 
Slægten førte et tværdelt våbenskjold med et gult 1. felt med en halv kronet sort ørn og et 2. felt med skaktavl af sort og gult.

Historie 
Stamfaderen Boranto fik slottet Podebusk eller Putbus, beliggende 2 km fra Rygens sydkyst. Slægtens første mand i Danmark (1353) var sønnen, drosten Henning Podebusk, som tjente Valdemar 4. Atterdag og Margrete 1. Slægten er knyttet til en række danske herregårde, bl.a. Kørup, Bidstrup, Gjessinggård og Nørre Vosborg.

Mauritz eller Mourids Henriksen Podebusk blev i 1672 friherre (baron), og der blev i Odense Amt 1676 oprettet et baroni under navnet Baroniet Einsiedelsborg.

Malte 1., søn af den første danske baron, arvede i 1704 slottet Putbus, og han blev i 1727 tysk rigsgreve. Slægten forlod Danmark i 1700-tallet (Kørup ejedes indtil 1781) og medbragte også kisterne med deres forfædre, der var begravet i Kørup. 

Hans søn Morits Ulrik Podebusk (1699-1769) blev optaget blandt Sveriges grevelige slægter i 1731. Efter 1720 var embedet som landmarskal i det svenske Pommern arveligt inden for slægten. En sønnesøn til Morits Ulrik, greve Vilhelm Malte Podebusk (1783-1854), blev i 1807 af Gustav 4. Adolf ophøjet til svensk fyrste. Preussens konge bekræftede i 1817 fyrstetitlen. Slægten uddøde i 1854 på sværdsiden. Slottet og titlerne arvedes i 1854 af Wilhelm Malte I. (1833-1907).

Se også 

 
Adelsslægter fra Mecklenburg
Adelsslægter fra Danmark
Bas Roorda

Bas Roorda (født 13. februar 1973 i Assen) er en tidligere hollandsk professionel fodboldspiller, som senest spillede for PSV Eindhoven.

Bas Roorda startede sin professionelle fodboldkarriere hos FC Groningen som 2. målmand bag førstevalget Patrick Lodewijks. Efter 4 sæsoner hvori han var 26 gange på banen, forlod han 
FC Groningen og skiftede til NEC Nijmegen. I Nijmegen var han med det samme førstevalg, og i 4 sæsoner spillede han 127 kampe for NEC.

I år 2000 skiftede han til Roda JC, hvor han blev 2. målmand. I sin første sæson i Roda JC stod han på mål 14 gange, men allerede i 2003/2004 sæsonen sad han på bænken i alle kampe.

I 2004 vendte han tilbage til FC Groningen for at efterfølge Roy Beukenkamp som 1. målmand. I sin første sæson stod han på mål 34 gange.

Han stoppede karrieren i 2010.

Statistikker 

Fodboldspillere fra Holland
Fodboldspillere fra PSV Eindhoven
Fodboldspillere fra FC Groningen
Brian van Loo

Brian van Loo (født 2. april 1975 i Almere) er en hollandsk målmand som i 2006/2007 sæsonen spiller for FC Groningen.

Brian van Loo debuterede i 1999 for Heracles Almelo i professionel fodbold. Før det spillede han for amatørholdene, PH Almelo og Stevo. Hos Heracles Almelo spillede han 6 år som førstevalg på målmandsposten og blev i år 2005 mester i Hollands førstedivision, så det betød oprykning til Eredivisie. I Eredivisie spillede han kun 3 gange, på grund af at han var 2. målmand bag tyskeren Martin Pieckenhagen. I 2006 skiftede han til FC Groningen, hvor han er 2. målmand bag erfarne Bas Roorda.

Fodboldspillere fra Holland
Fodboldspillere fra FC Groningen
Bruno Silva

Bruno Ramon Silva Barone (født 29. marts 1980 i Cerro Largo) eller også bare Bruno Silva, er en uruguayansk fodboldspiller som spiller for Cerro Largo.

Bruno Silva startede med at spille fodbold i sit hjemland hos fodboldklubben Danubio F.C., hvor han i år 2000 spillede 1 kamp. Efter et par år blev Bruno Silva fast mand hos Danubio og i 2004 skiftede han til russiske FC Rostov, hvor han kun spillede 4 gange. Han vendte tilbage til Danubio, hvor han blev og spillede 1 1/2 år. I 2005 skiftede Bruno Silva til FC Groningen hvor han skrev en kontrakt der varede 1 år.

Eksterne henvisninger 

Fodboldspillere fra Uruguay
Danubio F.C.

Danubio Fútbol Club er en fodboldklub fra Montevideo i Uruguay. Klubben vandt mesterskabet i år 1988 og i år 2004. Navnet Danubio referer fra floden Donau, da Danubio er det spanske navn for floden.

Anerkendelser 
 Nationale mesterskaber: 1988, 2004, 2006-07 og 2013-14.

Kendte spillere 
 Diego Forlán
 Alvaro Recoba
 Ruben Sosa
 José María Giménez
 Marcelo Zalayeta
 Fabián Carini
 Edinson Cavani

Eksterne henvisninger 
 Officiel hjemmeside 

Etableret i 1932
Fodboldklubber i Montevideo
Gibril Sankoh

Gibril Sankoh (født 15. maj 1983 i Freetown, Sierra Leone) er en fodboldspiller fra Sierra Leone, der spiller som central forsvarspiller for FC Augsburg.

I 2004/2005 sæsonen skiftede Gibril Sankoh fra Stormvogels Telstar til FC Groningen efter at have spillet 17 kampe for Stormvogels Telstar. I 2005/2006 sæsonen blev Sankoh en fast spiller i forsvaret hos FC Groningen og var med til at sikre at FC Groningen fik en 5. plads i ligaen, i 2005/2006 sæsonen. I 2010 skiftede han til tyske FC Augsburg.

Eksterne henvisninger 

Fodboldspillere fra FC Augsburg
Fodboldspillere fra Sierra Leone
Fodboldspillere fra FC Groningen
Personer fra Freetown
Langenæs Kirke

Langenæs Kirke eller Langenæskirken er en nyere bykirke tegnet af arkitekten Arne Gravers og Johan Richter. Kirken er opført i røde mursten og ligger sammen med sognegården midt i boligkvarteret Langenæs i Aarhus.

Langenæs Sogn er udskilt fra Sankt Lukas sogn.
Langenæskirken er tegnet af arkitekterne Richter og Gravers. Richter har tegnet tre markante bygninger i Århus:

Århus Statsgymnasium (1958), Langenæskirken (indviet i 1966) og Musikhuset i Århus (indviet i 1982): et hus for uddannelse og lærdom, et hus for mennesker og tro, samt et hus for musik og kultur.

Konceptet ”Himlen ind – lyset ned – blikket ud” er formuleret af billedkunstner Elle-Mie Ejdrup Hansen og angiver, hvordan hun i sin aflæsning af kirkerummet har tilstræbt at folde kirkerummet ud og forløse Richters ideer med rummet og skabe en sammenhæng, Hvor lys og lyd understøtter liturgi og arkitektur. Samtidig med at kirken opdateres til det 21. århundrede, bevares dens tydelige træk fra 1960’erne.
Udsmykningen består i hovedtræk af gult malet glas mod syd og blåt mod nord, en lysspalte mellem kor og skib og et 42 kvm2. sandblæst glasparti, som viser himlen over Langenæs (fotograferet den 2. oktober 2012). Dertil kommer farvesætningen af kor, skib og våbenhus, såvel i form af malede flader som ved LED lys/armatur til loftet og bag Alteret. Kirkens facader genetableres med de karakteristiske ribber, og således integrerer hele renoveringen både kirkens ydre og indre.
Langenæs-kvarteret opstod i 1950’erne og den overordnede grundtanke var, at alle beboere skal have lys og luft med udsigt til himmel og horisont. Denne tankegang er grundlag for idéen om det store glasparti, hvor himlen over Langenæs føres i kunstnerisk form ind i kirkerummet.

Eksterne kilder og henvisninger 

 Langenæs Kirke hos KortTilKirken.dk
 Langenæs Kirke hos danmarkskirker.natmus.dk (Danmarks Kirker, Nationalmuseet)

Kirker i Aarhus
Kirker i Århus Stift
Kirker i Århus Amt
VROOOM

VROOOM er en EP med gruppen King Crimson, udgivet i 1994 og makker til det efterfølgende album THRAK (1995).

Numre 
 "VROOOM" – 7:16
 "Sex Sleep Eat Drink Dream" – 1:36
 "THRAK"'' 7:19
 "When I Say Stop, Continue" – 5:20
 "One Time" – 4:25

King Crimson
Trey Gunn

Trey Gunn (født 13. december 1960) er musiker og tidligere medlem af gruppen King Crimson, som han spillede med fra 1994 til 2003. Oprindeligt spillede han Chapman Stick og senere forskellige former for Warr-guitar. Han har også optrådt og indspillet med en række andre musikere: Robert Fripp, David Sylvian, Vernon Reid, John Paul Jones, Eric Johnson, Michael Brook, David Hykes fra The Harmonic Choir and mange andre. Han har udgivet en række soloalbum, som Trey Gunn og som leder af The Trey Gunn Band. I 2003 dannede han multimediegruppen Quodia sammen med Joe Mendelson. I 2004 indledte han og Pat Mastelotto et samarbejde med Kimmo Pohjonen og Samuli Kosminen og de dannede KTU ud fra deres respektive duoer TU og Kluster.

Guitarister fra USA
King Crimson
Three of a Perfect Pair

Three of a Perfect Pair er et album af gruppen King Crimson, udgivet i 1984. Albummet var tydeligt opdelt i to forskelligartede sider: første side var med mere tilgængelige numre, anden side med den mere eksperimenterede King Crimson-musik. Det blev opfattet som en hensyntagen til de fans, der bedst kunne lide King Crimsons ikke-eksperimenterende musik, så man kunne lytte til de lyttervenlige numre på den ene side og så springe den anden side over i stedet for at være nødt til at hoppe rundt på albummet for at undgå de eksperimenterende numre.

Album fra 1994
King Crimson
Thrakattak

Thrakattak (skrevet med konsonanterne i versal THRaKaTTaK på albumcoveret) er et livealbum af bandet King Crimson udgivet i 1996. 
Albummet indeholder optagelser af bandets turné "Thrak" i USA og Japan.

Indhold
Alle kompositioner skrevet af Adrian Belew, Bill Bruford, Robert Fripp, Trey Gunn, Tony Levin og Pat Mastelotto.

"Thrak" – 2:20
Indspillet på:
Longacre Theatre, Manhattan, New York City, USA, 21. november 1995
"Fearless and Highly Thrakked" – 6:35
Indspillet på:
Longacre Theatre, Manhattan, New York City, New York, United States, 20 November 1995
Longacre Theatre, Manhattan, New York City, New York, United States, 21 November 1995
"Mother Hold the Candle Steady While I Shave the Chicken's Lip" – 11:18
Indspillet på:
Nagoya Shimin Kaikan, Nagoya, Aichi, Japan, 8. oktober 1995
Hitomi Kinen Kōdō, Tokyo, Japan, 10. oktober 1995
Omiya Sonic Hall, Saitama, Saitama, Japan, 12. oktober 1995
"Thrakattak (Part I)" – 3:42
Indspillet på:
Koseinenkin Kaikan Hall, Tokyo, Japan, 2 oktober 1995
Koseinenkin Kaikan Hall, Tokyo, Japan, 3 oktober 1995
Festival Hall, Kita-ku, Osaka, Japan, 9 oktober 1995
"The Slaughter of the Innocents" – 8:03
Indspillet på:
Koseinenkin Kaikan Hall, Tokyo, Japan, 14 October 1995
Paramount Theater, Springfield, Massachusetts, United States, 17 november 1995
Mahaffey Theater, St. Petersburg, Florida, United States, 8 November 1995
Roxy Theatre, Atlanta, Georgia, United States, 11 November 1995
"This Night Wounds Time" – 11:16
Indspillet på:
Tupperware Convention Center, Kissimmee, Florida, United States, 9 november 1995
Longacre Theatre, Manhattan, New York City, New York, United States, 22 november 1995
Longacre Theatre, Manhattan, New York City, New York, United States, 24 november 1995
Longacre Theatre, Manhattan, New York City, New York, United States, 25 november 1995
Palace Theatre, Columbus, Ohio, United States, 27 november 1995
Rosemont Theatre, Rosemont, Cook County, Chicago, Illinois, United States, 29 november 1995
"Thrakattak (Part II)" – 11:08
Indspillet på:
Auditorium Theatre, Rochester, Monroe County, New York, United States, 16 november 1995
Longacre Theatre, Manhattan, New York City, New York, United States, 22 november 1995
Longacre Theatre, Manhattan, New York City, New York, United States, 25 november 1995
Rosemont Theatre, Rosemont, Cook County, Chicago, Illinois, United States, 29 november 1995
"Thrak (Reprise)" – 2:52
Indspillet på:
Nakano Sun Plaza, Nakano, Tokyo, Japan, 5. oktober 1995
Longacre Theatre, Manhattan, New York City, New York, United States, 20 november 1995

Medvirkende 
Robert Fripp – guitar, mellotron
Adrian Belew – guitar
Tony Levin – el-bas, Chapman Stick, Ned Steinberger upright bass
Trey Gunn – Warr Guitar
Bill Bruford – trommer, percussion
Pat Mastelotto – trommer, percussion

Album fra 1996
King Crimson
THRAK

THRAK er et album med gruppen King Crimson, udgivet i 1995 som en makker til det foregående minialbum VROOOM (1994). Nummeret "B'Boom" indeholder den første trommesolo nogensinde på et studiealbum med King Crimson.

Album fra 1995
King Crimson
Ib Bjørn Poulsen

Ib Bjørn Poulsen (12. august 1940 i Gentofte – 27. januar 2009) var en dansk politiker, der var medlem af Folketinget og Frederikshavn Byråd for SF, han kom til Frederikshavn i 1965, da han blev ansat på Frederikshavn Værft. 

Poulsen var: 
folketingsmedlem i to perioder, i alt 11 år, fra 1977 til 1988, hvor han blandt andet fungerede som statsrevisor. 

opvokset i Gentofte, havde realeksamen, maskinisteksamen og sejlede som maskinmester i rederiet J. Lauritzen.

Ekstern henvisning 
 Kort om Ib Bjørn Poulsen 
 BERLINGSKE - Ib Bjørn Poulsen er død

Eksterne henvisninger 
 

Folketingsmedlemmer i 1970'erne
Folketingsmedlemmer i 1980'erne
Tidligere folketingsmedlemmer fra SF
Medlemmer af Frederikshavn Kommunalbestyrelse
Personer fra Gentofte
Statsrevisorer fra Danmark
Kommunalbestyrelsesmedlemmer fra SF
The Power to Believe

The Power to Believe er et album med gruppen King Crimson, udgivet i 2003 som en makker til det foregående minialbum Happy With What You Have to Be Happy With (2002). Selvom forgængeren The ConstruKction of Light fik yderst blandede anmeldelser, de fleste dårlige, fik dette album meget gode anmeldelser og opfattes af mange som en ny Larks' Tongues in Aspic, fordi musikken er hård rock, sine steder endda heavy metal.

Album fra 2003
King Crimson
The ConstruKction of Light

The ConstruKction of Light er et album med gruppen King Crimson, udgivet i 2000.

Album fra 2000
King Crimson
Bjørn Poulsen

Bjørn Poulsen henviser til flere personer:

 Bjørn Poulsen (billedhugger) – dansk skulpturel kunstner og forfatter
 Ib Bjørn Poulsen – tidligere dansk folketingsmedlem.
 Bjørn Poulsen (historiker) – dansk historiker.
 Bjørn Poulsen (forfatter) (1918-2000) – dansk forfatter.